En mand udgave sig for at være reklameomdeler, der ville have en underskrift fra en 89-årig mand. Foto: Google Maps

En 89-årig mand traf lørdag en anden mand i nærheden af sin bopæl i Carl Bertelsens Gade i Aarhus.

Manden udgav sig for at være reklameomdeler.

Læs også Ville tjekke radiator: Tricktyv stjal fra 92-årig kvinde

Den påståede reklameomdeler fulgte med den 89-årige mand til hans bopæl, hvor han ville have ham til at underskrive et dokument om, at han ville modtage reklamer.

Måtte give slip

Manden ville have forevist noget ID, og da den ældre mand ville finde sit pas, åbnede manden den 89-åriges skuffer og tog et pas, et kørekort og en lommebog med kontanter i.

Den ældre mand forsøgte at holde fast i lommebogen, men blev skubbet, så han måtte give slip.

Herefter løb gerningsmanden fra stedet. Det skriver Østjyllands Politi i søndagens døgnrapport.